wannaphong/clean_thaiwikipedia huggingface dataset:
# คลองบางขุนเทียน
คลองบางขุนเทียน เป็นคลองในพื้นที่เขตจอมทอง กรุงเทพมหานคร ที่เชื่อมต่อคลองสนามชัยกับคลองบางมด มีความกว้างคลองราว 8–15 เมตร มีความยาว 3,650 เมตร บริเวณคลองมีสวนลิ้นจี่โบราณอายุกว่า 100 ปี ซึ่งได้รับการคัดเลือกจากกระทรวงวัฒนธรรมให้เป็นรุกข มรดกของแผ่นดิน ริมคลองบางขุนเทียนเป็นที่ตั้งของวัดตั้งแต่สมัยอยุธยา 3 แห่ง คือ วัดบางขุนเทียนนอก วัดบางขุนเทียนใน และวัดบางขุนเทียนกลาง

ประวัติ
ชุมชนริมคลองบางขุนเทียนได้มีการตั้งถิ่นฐานมาตั้งแต่สมัยกรุงศรีอยุธยาก่อน พ.ศ. 2065 จะมีความสัมพันธ์กับเส้นทางคลองด่านซึ่งเป็นระบบคลองที่เชื่อมแม่น้ำเจ้าพระยากับแม่น้ำท่าจีน หลักฐานที่เก่าที่สุดปรากฏอยู่ในกำสรวลสมุทร ปรากฏชื่อ นางนอง ชุมชนย่านนางนองได้รับการพัฒนาต่อเนื่องตั้งแต่สมัยกรุงศรีอยุธยา ธนบุรี และรัตนโกสินทร์ โดยในสมัยพระบาทสมเด็จพระนั่งเกล้าเจ้าอยู่หัวมีการซ่อมคลองด่านและขุดคลองบางขุนเทียนเมื่อ พ.ศ. 2374 เพื่อให้เดินเรือสะดวกยิ่งขึ้นในการค้าขายกับต่างประเทศ พระบาทสมเด็จพระนั่งเกล้าเจ้าอยู่หัวโปรดเกล้าฯ ให้พระยาโชฎึกราชเศรษฐี (ทองจีน) เป็นผู้ดำเนินการขุด โดยขุดตั้งแต่ด่านวัดปากน้ำ ภาษีเจริญ ริมคลองบางกอกใหญ่ไปถึงวัดกก วัดเลา ความยาว 178.18 เส้น กว้าง 14 วา ลึก 6 ศอก

มีการบันทึกของชาวต่างประเทศ (พ.ศ. 2384–2365) ว่า "เมื่อเรามาถึงคุ้งที่สองในแม่น้ำนั้น สองฝั่งแม่น้ำก็มีแต่สวนหมากเต็มไปหมด คุ้งที่สามก็เต็มไปด้วยสวนผลไม้นับไม่ถ้วน มีกลิ่นหอมหวานของดอกไม้กลบไปหมด ขณะที่เราผ่านมาตามลำน้ำนับเป็นไมล์" แสดงให้เห็นว่าชุมชนคลองบางขุนเทียนจะต้องทำสวนหมากและสวนผลไม้จำนวนมาก

หลังสร้างเขื่อนภูมิพลเมื่อ พ.ศ. 2507 ทำให้คุ้งลิ้นจี่บริเวณคลองบางขุนเทียนซึ่งจากเดิมชาวสวนไม่เคยใช้ปุ๋ยหรือฉีดยาก็ต้องหันมาใส่ปุ๋ยเคมี ฉีดยาฆ่าแมลง ส่งผลให้กุ้งปลาตายเป็นจำนวนมาก จากพื้นที่สวนจึงเริ่มกลายเป็นโรงสีและโรงเลื่อยโดยเฉพาะช่วงปากคลองดาวคะนอง นอกจากนั้นยังเกิดการอพยพของแรงงานต่างพื้นที่เข้ามาจำนวนมาก ทำให้การใช้ที่ดินเป็นที่พักอาศัยและการค้ามากขึ้น และหลังจากตัดถนนสายสำคัญอย่าง ถนนพระรามที่ 2 และถนนจอมทอง ยิ่งทำให้บทบาททางสัญจรทางน้ำลดลง
# ฟุตบอลลีกอังกฤษ
ฟุตบอลลีกอังกฤษ อาจหมายถึง
 พรีเมียร์ลีก ฟุตบอลลีกสูงสุดของอังกฤษ
 อิงกลิชฟุตบอลลีก
# สุรนารี
สุรนารี อาจหมายถึง
 ท้าวสุรนารี
 ตำบลสุรนารี อำเภอเมือง จังหวัดนครราชสีมา
 โรงเรียนสุรนารีวิทยา
 ถนนสุรนารี
 ค่ายสุรนารี
 โรงพยาบาลค่ายสุรนารี
 มหาวิทยาลัยเทคโนโลยีสุรนารี
 โรงพยาบาลมหาวิทยาลัยเทคโนโลยีสุรนารี
 กีฬามหาวิทยาลัยแห่งประเทศไทย ครั้งที่ 32 หรือ "สุรนารีเกมส์"
 วิทยาลัยเทคนิคสุรนารี สถาบันการอาชีวศึกษาภาคตะวันออกเฉียงเหนือ ๕
# โรงพยาบาลสมุทรปราการ
โรงพยาบาลสมุทรปราการ เป็นโรงพยาบาลหลักของจังหวัดสมุทรปราการ ประเทศไทย ซึ่งจัดอยู่ในสังกัดกระทรวงสาธารณสุขในฐานะโรงพยาบาลระดับภูมิภาค ปัจจุบันยังเป็นสถานที่ฝึกเวชปฏิบัติของนิสิตแพทย์ คณะแพทยศาสตร์ จุฬาลงกรณ์มหาวิทยาลัยและคณะแพทยศาสตร์ มหาวิทยาลัยศรีนครินทรวิโรฒ

 ประวัติ 
แรกเริ่มเดิมที สถานีอนามัยสมุทรปราการเป็นสถานพยาบาลแห่งแรกในเทศบาลเมืองปากน้ำสมุทรปราการ โดยจุได้ 25 เตียง และดำเนินการโดยเทศบาลนครสมุทรปราการ ครั้นเมื่อวันที่ 1 ธันวาคม พ.ศ. 2493 ได้ย้ายการปฏิบัติการสู่กระทรวงสาธารณสุขและเปลี่ยนชื่อเป็นโรงพยาบาลสมุทรปราการ และเนื่องจากความยากลำบากในการขยาย โรงพยาบาลดังกล่าวจึงได้รับการย้ายไปสถานที่ตั้งปัจจุบัน และเปิดเมื่อวันที่ 27 กันยายน พ.ศ. 2508 โดยปัจจุบันเป็นโรงพยาบาลระดับภูมิภาคที่มีความจุ 776 เตียง ณ พ.ศ. 2568

ทั้งนี้ สถานีขนส่งในเมืองที่ใกล้ที่สุดคือสถานีสายลวด
# ชีรีน อะบู อากิละฮ์
ชีรีน อะบู อากิละฮ์ (3 เมษายน พ.ศ. 2514 – 11 พฤษภาคม พ.ศ. 2565) เป็นนักข่าวชาวปาเลสไตน์–อเมริกันซึ่งทำงานเป็นผู้สื่อข่าวให้แก่ช่องภาษาอาหรับของสถานีอัลญะซีเราะฮ์มาเป็นเวลา 25 ปี และเป็นบุคคลที่เป็นที่รู้จักกันดีทั่วตะวันออกกลางจากการทำข่าวเกี่ยวกับดินแดนปาเลสไตน์ที่ถูกอิสราเอลยึดครองมานานหลายทศวรรษ

อะบู อากิละฮ์ เป็นหนึ่งในนักข่าวชั้นนำของโลกอาหรับ เป็นนักข่าวมากประสบการณ์ที่ได้รับการบรรยายหลังการเสียชีวิตของเธอว่าเป็น "บุคคลโดดเด่นที่สุดคนหนึ่งของสื่ออาหรับ" หน้าที่การงานของเธอได้แก่การรายงานเหตุการณ์สำคัญของปาเลสไตน์ซึ่งรวมถึงอินติฟาเฎาะฮ์ครั้งที่ 2 รวมทั้งการวิเคราะห์การเมืองอิสราเอล การรายงานสดทางโทรทัศน์และวลีปิดท้ายการรายงานข่าวของเธอเป็นที่รู้จักกันดี และเธอเป็นแรงบันดาลใจให้แก่ชาวปาเลสไตน์และชาวอาหรับอีกหลายคนที่ใฝ่ฝันจะประกอบอาชีพนักข่าว

เมื่อวันที่ 11 พฤษภาคม พ.ศ. 2565 อะบู อากิละฮ์ ถูกยิงเสียชีวิตขณะรายงานข่าวการบุกตรวจค้นค่ายผู้ลี้ภัยญินีนในเวสต์แบงก์ของกองกำลังป้องกันอิสราเอล อัลญะซีเราะฮ์และกระทรวงสาธารณสุขปาเลสไตน์รายงานว่าเธอถูกกองกำลังป้องกันอิสราเอลสังหาร นักข่าวช่างภาพคนหนึ่งของเอเอฟพีก็รายงานเช่นกันว่ากองกำลังอิสราเอลเป็นผู้ยิงสังหารเธอ รายงานจากผู้เห็นเหตุการณ์และแถลงการณ์จากประเทศและองค์การนอกภาครัฐต่าง ๆ ระบุไปในทางเดียวกันว่าการเสียชีวิตของเธอเป็นผลจากการกระทำของกองกำลังอิสราเอล ในชั้นแรกอิสราเอลกล่าวว่าเธอถูกสังหารระหว่างการยิงปะทะกับกลุ่มติดอาวุธชาวปาเลสไตน์ แต่โฆษกคนหนึ่งของอิสราเอลกล่าวในเวลาต่อมาว่ายังเป็นไปไม่ได้ที่จะสรุปว่าเธอถูกยิงจากทิศทางใด ทั้งนี้ คำกล่าวของอิสราเอลที่ว่าฝ่ายปาเลสไตน์ยิงใส่กองกำลังป้องกันอิสราเอลนั้นถูกผู้เห็นเหตุการณ์และบุคคลสำคัญของปาเลสไตน์โต้แย้ง ผู้ชันสูตรพลิกศพยังไม่สามารถสรุปได้ว่าใครเป็นผู้ยิงอะบู อากิละฮ์
# คลองบางโฉลง
คลองบางโฉลง  เป็นคลองแยกจากคลองสำโรงที่วัดบางโฉลงนอก อำเภอบางพลี เชื่อมกับคลองสำโรง 3 จุด คือ ปากคลองที่อยู่ใกล้ตลาดบางโฉลง (เดิม) ปากคลองที่อยู่ข้างวัดบางโฉลงนอก และปากคลองที่เชื่อมต่อกับคลองบางน้ำจืด ผ่านท้องที่ตำบลบางโฉลงและตำบลหนองปรือ อำเภอบางพลี จังหวัดสมุทรปราการ 

ประวัติ
สุนทรภู่ได้แต่งนิราศเมืองแกลง เดินทางไปเมืองแกลง จังหวัดระยอง เมื่อ พ.ศ. 2350 มีความตอนหนึ่งถึงบางโฉลงว่า

จากคำบรรยายทำให้ทราบว่าบริเวณบางโฉลงเป็นทุ่งโล่งในคลองมีวัชพืชขึ้นริมน้ำทั้งเหงือกปลาหมอ แขม กก กุ่ม ลำน้ำเป็นน้ำกร่อยหรือค่อนข้างเค็ม

เมื่อ พ.ศ. 2372 ในสมัยพระบาทสมเด็จพระนั่งเกล้าเจ้าอยู่หัวหลังกบฏเจ้าอนุวงศ์ ได้เชลยชาวลาวเป็นจำนวนมากมาตั้งถิ่นฐานในหลายจังหวัดของภาคกลาง หนึ่งในนั้นคือริมคลองบางโฉลงในหมู่ที่ 5 ซึ่งมีชื่อเรียกว่า บ้านลาว และตั้งแต่ พ.ศ. 2400 ชาวจีนไหหลำและแต้จิ๋วโดยมากมีอาชีพค้าขาย เข้ามาตั้งถิ่นฐานบริเวณปากคลองบางโฉลงหรือตลาดบางโฉลงเก่าและบริเวณศาลพ่อหลวงคงเพชร 

หลังการตัดถนนสุขุมวิทเมื่อ พ.ศ. 2479 ถนนสุขุมวิทได้กั้นน้ำเค็มจากทะเลไม่ให้หนุนเข้าสู่แม่น้ำและลำคลอง ส่งผลให้ปลูกข้าวได้ผลดี ในพื้นที่บางโฉลงมีการตั้งโรงสีขึ้น 3 แห่ง หนึ่งในนั้นคือโรงสีนายสินตั้งอยู่ตลาดปากคลองบางโฉลงเก่า ก่อนหน้าที่จะตัดถนนสุขุมวิท น้ำในคลองบางโฉลงค่อนข้างเค็ม มีสัตว์น้ำลักจืดลักเค็มหลายชนิด เช่น ปลากะพง ปลากระบอก กุ้งแชบ๊วย กุ้งตะกาด ภายหลังตัดถนนสุขุมวิท สัตว์น้ำเริ่มเปลี่ยนไปเป็นปลาน้ำจืด ส่วนปลาลักจืดลักเค็มหรือปลาน้ำกร่อยเริ่มหายไป รวมถึงปลาสลิดก็ลดจำนวนมาก

ในช่วง พ.ศ. 2500 มีการขุดลอกคลองบางโฉลงทำให้น้ำทะเลหนุนเข้ามามาก น้ำในบางช่วงกลายเป็นน้ำกร่อย เกิดปัญหาในการทำนาบ้างแต่ภาวะนี้ไม่ได้เกิดขึ้นตลอด ปัจจุบันคลองบางโฉลงเป็นเพียงเส้นทางระบายน้ำของเสียจากชาวบ้าน เป็นที่รวมขยะต่าง ๆ ลำคลองในช่วงที่ไม่มีบ้านเรือนจะเต็มไปด้วยผักตบชวาและหญ้าปล้อง

สถานที่สำคัญ
บริเวณคลองบางโฉลงเป็นที่ตั้งของวัดบางโฉลงนอก วัดบางโฉลงในซึ่งมีการบิณฑบาตทางเรือ ศาลหลวงพ่อคงเพชร ตลาดบางโฉลงเก่า (ปัจจุบันยกเลิกกิจการไปแล้ว)
# คลองพระพิมล
คลองพระพิมล คลองพระพิมลราชา คลองพระราชาพิมล หรือชื่อดั้งเดิมว่า คลองพระราชาภิมณฑ์ เป็นคลองที่เริ่มต้นในพื้นที่อำเภอบางบัวทอง จังหวัดนนทบุรี ผ่านอำเภอไทรน้อย ไปบรรจบกับแม่น้ำท่าจีนที่อำเภอบางเลน จังหวัดนครปฐม มีความยาว 31.50 กิโลเมตร กว้าง 40 เมตร สามารถเก็บกักน้ำได้ประมาณ 2,296,872 ลูกบาศก์เมตร เป็นคลองที่มีบทบาทสำคัญทั้งทางด้านการคมนาคมและการเกษตรของผู้คนในจังหวัดนนทบุรี นครปฐม และพระนครศรีอยุธยา มาตั้งแต่อดีตกาลจนถึงปัจจุบัน

ประวัติ
คลองพระพิมลขุดเมื่อ พ.ศ. 2433 ริเริ่มโดยพระราชาภิมณฑ์ (เพ็ง) ผู้ได้รับสัมปทานการขุดคลอง เริ่มจากปลายคลองบางบัวทองตรงบริเวณที่ตั้งโรงพยาบาลบางบัวทองในปัจจุบัน ไปทางตะวันตกเฉียงเหนือ วัตถุประสงค์ไม่เพียงแต่เปิดพื้นที่เพื่อการเกษตรแต่ยังเป็นการเชื่อมต่อไปสู่พื้นที่ในแถบสุพรรณบุรี เป็นคลองกว้าง 3 วา ลึก 5 ศอก แต่การขุดได้เพียงระยะราว 16 กิโลเมตร ถึงบริเวณวัดยอดพระพิมล พระราชาภิมณฑ์ก็สิ้นชีวิต

จนถึงวันที่ 30 ธันวาคม พ.ศ. 2477 พระยาพหลพลพยุหเสนา (พจน์ พหลโยธิน) ได้เดินทางมาร่วมพิธีเกี่ยวข้าวและประกวดพันธุ์ข้าวที่อำเภอบางบัวทอง จังหวัดนนทบุรี การเดินทางเป็นไปได้ด้วยความลำบากเนื่องจากการตื้นเขินของคลองพระราชาภิมณฑ์ พระยาพหลพลพยุหเสนาจึงสั่งให้กรมชลประทานดำเนินการขุดคลองพระราชาภิมณฑ์ให้ลึกและกว้างกว่าเดิม และให้ขุดต่อไปบรรจบแม่น้ำท่าจีนที่อำเภอบางเลน จังหวัดนครปฐม ระยะทางจึงเพิ่มเป็น 31.50 กิโลเมตร

ผลกระทบของการขุดคลองทำให้มีการขุดคลองเล็กคลองซอย เช่น คลองขุนศรี คลองลากค้อน คลองบางภาษี คลองมะสง เป็นต้น ทำให้มีผู้คนจากที่อื่น ๆ พากันอพยพมาตั้งรกราก ลงทุนทำมาหากินในท้องที่บางบัวทองกันมากขึ้น หลวงโยธีพิทักษ์ (โปร่ง สาทิศกุล) นายอำเภอบางบัวทอง กล่าวถึงความสำคัญของคลองพระราชาภิมณฑ์ไว้ตอนหนึ่งว่า "แม่น้ำเจ้าพระยามีคุณประโยชน์แก่ประเทศสยามอย่างมากมายเพียงใด คลองพระพิมลก็มีประโยชน์อย่างเดียวกัน" 

การตั้งชุมชนเป็นช่วง ๆ ในระหว่างชุมชนชาวไทยมีชุมชนชาวไทยมุสลิมและชุมชนชาวไทยเชื้อสายมอญ ชาวไทยเป็นคนกลุ่มใหญ่ที่สุดที่ตั้งบ้านเรือนตามสองฝั่งคลองพระพิมล มีชุมชนเชื้อสายมอญเช่นชุมชนมอญวัดไทรน้อยและชุมชนมอญวัดยอดพระพิมล ชุมชนไทยมุสลิมที่บ้านสุเหร่าโรงสวดและสุเหร่าโรงกระโจม ชุมชนไทยเชื้อสายจีนจำนวนมากตั้งบ้านเรือนทีปากคลองพระพิมลที่เป็นตลาดบางบัวทองในปัจจุบัน ตลาดไทรน้อย ตลาดไทรใหญ่ ตลาดปากคลองเจ้าและตลาดปากคลองขุนศรี
# มามี้ที่รัก
มามี้ที่รัก (อังกฤษ: Mommy, I Love you) เป็นละครโทรทัศน์ไทยแนวโรแมนติก-ดราม่า-คอมเมดี้-ครอบครัว ผลิตโดย บริษัท มาสเตอร์ มาสเตอร์ วัน วิดีโอ โปรดักชั่น จำกัด บทประพันธ์โดย ต้นรัก บทโทรทัศน์โดย พรดี สาตราวาหะ, เพียงไพฑูรย์ สาตราวาหะ และ กันต์หทัย ภู่สงวนสิทธิ์ กำกับการแสดงโดย ศุภฌา ครุฑนาค นำแสดงโดย ราศรี บาเล็นซิเอก้า จิราธิวัฒน์, จุฑาวุฒิ ภัทรกำพล, อมลรดา ไชยเดช, ภาสวิชญ์ บูรณนัติ, รินลณี ศรีเพ็ญ, รฐา โพธิ์งาม, สุริยนต์ อรุณวัฒนกูล, ณัฐ ศักดาทร ออกอากาศวันศุกร์ เวลา 20.35 - 22.30 น. และวันเสาร์ - วันอาทิตย์ เวลา 20.25 - 22.20 น. ทาง ช่อง 3 เอชดี

 นักแสดง 
 ละครโทรทัศน์ พ.ศ. 2565 ตัวละคร  นักแสดงหลักภาณุจุฑาวุฒิ ภัทรกำพลพริมา (พริม)ราศรี บาเล็นซิเอก้า จิราธิวัฒน์กันนรี (กัน)รินลณี ศรีเพ็ญชนะชล (วิน)ณัฐ ศักดาทรปรเมศวร์ (เมศ)สุริยนต์ อรุณวัฒนกูลสรินตา (หลิน)รฐา โพธิ์งาม ตัวละคร  นักแสดงสมทบพีระธนิน มนูญศิลป์ผู้กองพชร (เพชร)ภาสวิชญ์ บูรณนัติญาดาอมลรดา ไชยเดชวิชญ์ทัศน์พล วิวิธวรรธ์พอลล่าจักรพันธ์ ตัณฑะสุวรรณะคุณหญิงปรางทิพย์ดวงใจ หทัยกาญจน์จีโน่ด.ช. ณัชชวกร ศิริรักษ์เอวาด.ญ. ปวริศา สุรทิณฑ์ข้าวหอมด.ญ. คีตภัทร ป้องเรือ ตัวละคร  นักแสดงรับเชิญปฐมพงศ์ (พ่อของภาณุ)สมมาตร ไพรหิรัญเปรมิกา (แม่ของภาณุ)ปรารถนา สัชฌุกรตาของพริมาสุเชาว์ พงษ์วิไลยายของพริมาอรสา พรหมประทานครูใหญ่ชื่นใจวราพรรณ หงุ่ยตระกูลครูเจนสุดาวิรากานต์ เสณีตันติกุลครูน้อยหน่าหนูเล็ก ก่อนบ่ายฯวาดฝันภัสธรากรณ์ บุษราคัมวดีจ๊อดญาณกวี บุษราคัมวดีอ้อยภัทราวดี เจียรสุขอ้วนจิรพงษ์ มากเพชรคุณพัดชา (ผจก.รีสอร์ท)นฤมล พงษ์สุภาพพ่อของสรินตากษมา นิสสัยพันธ์แม่ของสรินตากุณกนิช คุ้มครองครูเสือสามารถ พยัคฆ์อรุณ-พัชพงศ์ โสมกุล-สุรินทร คารวุตม์ผู้ประกาศข่าวจุฑาธิปษ์ ภักดีกุลผู้ประกาศข่าวธนภูมิ ท้าวนอก

 เรตติง 
การตอบรับของละครเรื่องนี้ทั้งหมด 14 ตอนที่ได้ออกอากาศไป (เมื่อวันที่ 6 พฤษภาคม พ.ศ. 2565 - 4 มิถุนายน พ.ศ. 2565) นีลเส็น ได้วัดค่าเฉลี่ยเรตติงละครจากคนทั่วประเทศไทยอยู่ที่ 1.69

 เรตติงที่มีอันดับสูงที่สุดในละครแต่ละตอนจะแสดงด้วย 
 เรตติงอันดับต่ำที่สุดในละครแต่ละตอนจะแสดงด้วย
 เรตติงเฉลี่ยของละครจะแสดงด้วย

 ตอนที่  ออกอากาศ  เรตติงทั่วประเทศ  1  6 พฤษภาคม พ.ศ. 2565  1.5 2  7 พฤษภาคม พ.ศ. 2565  1.5 3  8 พฤษภาคม พ.ศ. 2565  1.5 4  13 พฤษภาคม พ.ศ. 2565   5  14 พฤษภาคม พ.ศ. 2565   6  15 พฤษภาคม พ.ศ. 2565   7  20 พฤษภาคม พ.ศ. 2565  1.942 8  21 พฤษภาคม พ.ศ. 2565  1.499 9  22 พฤษภาคม พ.ศ. 2565  1.751 10  27 พฤษภาคม พ.ศ. 2565  1.908 11  28 พฤษภาคม พ.ศ. 2565  1.983 12  29 พฤษภาคม พ.ศ. 2565  1.921 13  3 มิถุนายน พ.ศ. 2565  1.932 14 (ตอนจบ)  4 มิถุนายน พ.ศ. 2565   ค่าเฉลี่ย
# ช่วงอายุเจลาเซียน
ช่วงอายุเจลาเซียน  เป็นช่วงอายุหนึ่งในธรณีกาลสากลหรือหินช่วงอายุหนึ่งในการลำดับชั้นหินตามอายุกาล เป็นการแบ่งย่อยแรกสุดหรือเก่าสุดของยุค/หินยุคควอเทอร์นารีและสมัย/หินสมัยไพลสโตซีน กินเวลาระหว่าง 2.588 ± 1.800 ล้านปีก่อนถึง 1.806 ± 0.005 ล้านปีก่อน สืบต่อมาจากช่วงอายุ/หินช่วงอายุปีอาเซนเซียน (ส่วนหนึ่งของสมัยไพลโอซีน) และตามด้วยช่วงอายุ/หินช่วงอายุคาลาเบรียน

นิยาม
ชื่อเจลาเซียนถูกนำมาใช้เป็นชื่อช่วงเวลาในธรณีกาลในปี พ.ศ. 2541Rio, D., Sprovieri, R., Castradori, D., Di Stefano, E. "The Gelasian Stage (Upper Pliocene): A new unit of the global standard chronostratigraphic scale", Episodes, Vol. 21, No. 1, March 1998. pp 82-87. Retrieved March 18, 2020. ชื่อดังกล่าวตั้งตามเมืองเจลาทางตอนใต้ของเกาะของเกาะซิซิลี ในปี พ.ศ. 2552 ช่วงเวลานี้ถูกย้ายจากสมัยไพลโอซีนไปยังสมัยไพลสโตซีนเพื่อให้ธรณีกาลมีความสอดข้องกับการเปลี่ยนแปลงที่สำคัญในภูมิอากาศ มหาสมุทร และชีวชาติของโลกที่เกิดขึ้นเมื่อ 2.588 ล้านปีก่อน

ฐานของช่วงอายุเจลาเซียนถูกกำหนดในแง่การลำดับชั้นสนามแม่เหล็กบรรพกาลเป็นฐานของหินรุ่นมาสึยามะ (C2r) (ที่ขอบการลำดับชั้นสนามแม่เหล็กบรรพกาลเกาส์–มาสึยามะ) หรือหินรุ่นไอโซโทป 103 เหนือแนวนี้เกิดการสูญพันธุ์ที่โดดเด่นของซากดึกดำบรรพ์ขนาดเล็กมากหินปูน ได้แก่ ดิสโคสเตอร์เพนตาราดีเอตัส และ ดิสโคสเตอร์เซอร์คูลัส ขึ้นGradstein et al. (2005), p. 28 จุดและแหล่งชั้นหินแบบฉบับขอบทั่วโลก (GSSP) สำหรับช่วงอายุนี้ตั้งอยู่ในมอนเตซานนิโกลาใกล้กับเมืองเจลา

ขอบบนของช่วงอายุนี้ถูกกำหนดโดยการลำดับชั้นสนามแม่เหล็กบรรพกาลว่าเป็นการสิ้นสุดของหินรุ่นออลดูไว (C2n) และในแง่สัตวชาติเป็นระดับการสูญพันธุ์ของซากดึกดำบรรพ์ขนาดเล็กมากหินปูน ดิสโคสเตอร์โบรเวอรี (ฐานของส่วนชั้นชีวภาพ CN13) ด้านบนของเจลาเซียนเป็นการเกิดขึ้นครั้งแรกของซากดึกดำบรรพ์ขนาดเล็กมากหินปูน เกไฟโรแคปซา เอสพี. และระดับการสูญพันธุ์ของแพลงก์ตอนฟอรามินิเฟอรา โกลบิเจอไรนอยด์เอ็กเทรมัสGradstein et al. (2005)

ภูมิอากาศ
ในช่วงอายุเจลาเซียน พืดน้ำแข็งในซีกโลกเหนือเริ่มขยายขึ้น ถือเป็นจุดเริ่มต้นของยุคน้่ำแข็งควอเทอร์นารี ตัวอย่างแกนทะเลลึกที่ระบุได้อยู่ที่ประมาณ 40 หินช่วงอายุไอโซโทปทะเล (MIS 103 – MIS 64) ในระหว่างช่วงอายุ ดังนั้น จึงอาจมีวัฎจักรยุคน้ำแข็งประมาณ 20 รอบที่มีความรุนแรงแตกต่างกันไปในระหว่างช่วงอายุ

ทวีปยุโรป
ในประวัติธารน้ำแข็งของเทือกเขาแอลป์ ช่วงอายุนี้เรียกว่าบีเบอร์ ซึ่งสอดคล้องกับพรีทีเลียนและทีเลียนในยุโรปเหนือGerman Stratigraphic Commission: Stratigraphische Tabelle von Deutschland 2016

ในระหว่างช่วงอายุ หมวดหินเรดแครกในบุตลีย์, นิวบอร์นแครก และ หมวดหินนอร์วิชแครก (ทั้งหมดอยู่ในอีสต์แองเกลีย ประเทศอังกฤษ) ถูกทับถมไว้ ช่วงอายุนี้เทียบเท่ากับหินช่วงอายุเพรทีเลียนและทีเลียนในประเทศเนเธอร์แลนด์ ซึ่งมักใช้ในประเทศแถบยุโรปตะวันตกเฉียงเหนือ
# คลองพระอุดม
thumb|พลตรี พระอุดมโยธาธิยุต (สด รัตนาวะดี) อดีตอธิบดีกรมชลประทาน ผู้รับผิดชอบการขุดลอกคลองพระอุดมในช่วง พ.ศ. 2483–2485 และเป็นที่มาของชื่อคลองในปัจจุบัน
คลองพระอุดม เป็นคลองที่แยกมาจากแม่น้ำเจ้าพระยาบริเวณตรงข้ามเกาะเกร็ด อำเภอปากเกร็ด จังหวัดนนทบุรี มีวัดปากคลองพระอุดมตั้งอยู่ที่ปากคลองรวมถึงเป็นถิ่นที่อยู่ของชาวมอญมานาน ไหลผ่านพื้นที่จังหวัดนนทบุรี จังหวัดปทุมธานี ไปจนถึงจังหวัดพระนครศรีอยุธยา

แต่เดิมคลองพระอุดมเป็นคลองธรรมชาติชื่อว่า คลองบ้านแหลม และ คลองลาดชะโด เป็นแหล่งที่มีปลาชะโดชุกชุมมาก จนกระทั่งเมื่อ พ.ศ. 2483–2485 พระอุดมโยธาธิยุต (สด รัตนาวะดี) อธิบดีกรมชลประทาน ได้สั่งการให้ขุดลอกคลองโดยใช้เครื่องจักรกลเชื่อมผ่านถึงเขตท้องที่ตำบลบางไทร จังหวัดพระนครศรีอยุธยา ทำให้ราษฎรได้ใช้น้ำในลำคลองเพื่อการอุปโภคบริโภคในทุก ๆ ฤดูกาล มีผลผลิตทางการเกษตรสูงขึ้น ความเป็นอยู่โดยทั่วไปดีขึ้น ประชาชนและทางราชการจึงได้พร้อมใจกันตั้งชื่อคลองและชื่อตำบลใหม่ (ทั้งในเขตจังหวัดนนทบุรีและจังหวัดปทุมธานี) ตามชื่อของอธิบดีกรมชลประทานว่า "คลองพระอุดม"

แต่เดิมบริเวณปากคลองพระอุดม ประชากรส่วนใหญ่มีอาชีพเกษตรกรรมเป็นหลักโดยเฉพาะการทําสวนผลไม้เช่น ทุเรียน กระท้อน ส้มโอ เป็นต้น ต่อมาสภาพดินฟ้าอากาศเปลี่ยนแปลง น้ำในลําคลองเน่าเสีย และประชาชนขายที่ดินให้กับนายทุนคนรุ่นหลัง จึงนิยมทํางานในโรงงานอุตสาหกรรมและอาชีพอื่น ๆ เช่นอาชีพรับจ้างและค้าขายเป็นต้น

วัดที่ตั้งอยู่ริมคลอง ได้แก่ วัดปากคลองพระอุดม วัดท้องคุ้ง วัดโปรดเกษ วัดสพานสูง วัดท่าเกวียน วัดทองสะอาด และวัดสหราษฎร์บํารุง
# คลองบางบัวทอง
คลองบางบัวทอง เป็นคลองธรรมชาติมีความคดเคี้ยวเป็นส่วนใหญ่โดยเฉพาะบริเวณปากคลอง เป็นคลองที่แยกมาจากแม่น้ำเจ้าพระยาบริเวณตรงข้ามเกาะเกร็ด อำเภอปากเกร็ด จังหวัดนนทบุรี คลองมีความยาวประมาณ 6 กิโลเมตร บริเวณปากคลองเป็นที่ตั้งของหมู่บ้านขนมหวานและเกาะน้อย ปลายคลองอยู่ในเขตอำเภอบางบัวทอง จังหวัดนนทบุรี ผ่านประตูน้ำบางบัวทองไปบรรจบกับคลองลำโพและคลองพระพิมล สองฝั่งคลองเป็นชุมชนชาวสวนและชาวไร่ ปลูกผลไม้ เช่น ทุเรียน ส้ม มะม่วง กระท้อน มะปราง ปลูกมากตั้งแต่ปากคลองใกล้ประตูน้ำบางบัวทอง

มีตำนานเล่าว่ามีเจ้านายในวังเสด็จประพาสทางน้ำและได้มาจอดเรือที่ปากคลองโดยได้ทำกระบวยทองตกลงไปในคลอง จึงได้ใช้แหอวนลากหากระบวยแต่ไม่พบ ทำให้คนแถบนั้นเรียกคลองนี้ว่า "คลองกระบวยทอง" แต่ภายหลังเรียกเพี้ยนกันเป็น "คลองบางบัวทอง" แต่ก็มีข้อสันนิษฐานบริเวณคลองสายนี้แต่เดิมมีต้นบัวหลวงอยู่มากมาย

ในอดีตราษฎรหมู่ที่ 1, 2, 3 และ 4 ของตำบลท่าอิฐ อำเภอปากเกร็ด ปลูกบ้านเรือนอยู่ตามริมคลองบางบัวทอง ประกอบอาชีพทำนา ตามคันนาจะปลูกต้นตาลเป็นจำนวนมาก ภายหลังจึงได้นำผลิตผลจากต้นตาลมาทำเป็นขนมหวาน เริ่มแรกทำขนมจากลูกตาลเช่นจาวตาลเชื่อม ภายหลังได้พัฒนาเป็นขนมไทยชนิดต่าง ๆ เช่น ทองหยิบ ทองหยอด ฝอยทอง เม็ดขนุน ฯลฯ คลองบางบัวทองช่วงต้นจึงมีชื่อเรียกอีกชื่อหนึ่งว่า คลองขนมหวาน ต่อมาหน่วยงานของรัฐและหน่วยงานที่เกี่ยวข้องเข้ามาสนับสนุนส่งเสริมอาหารและขนมไทยพื้นบ้านโบราณของหมู่บ้านคลองขนมหวาน อำเภอปากเกร็ด มากขึ้น

พื้นที่บริเวณวัดละหารในครั้งอุทกภัย พ.ศ. 2554 เคยเป็นจุดที่คันกั้นน้ำพังถล่มลงจนเป็นเหตุทำให้มวลน้ำปริมาณมหาศาลไหลทะลักเข้าท่วมในพื้นที่อำเภอบางบัวทองจนสูงกว่า 1.5 เมตร ตั้งแต่ตลาดบางบัวทองจนถึงทางแยกบางพลู
# วันพยาบาลสากล
วันพยาบาลสากล  เป็นวันสากลที่สังเกตได้ทั่วโลกในวันที่ 12 พฤษภาคม (วันครบรอบวันเกิดของ ฟลอเรนซ์ ไนติงเกล) ในแต่ละปี เพื่อทำเครื่องหมายการบริจาคที่พยาบาลมอบให้กับสังคม

 เบื้องหลัง 
สภาพยาบาลนานาชาติได้เฉลิมฉลองวันนี้ตั้งแต่ปี พ.ศ. 2508 ในปี พ.ศ. 2496 โดโรธี ซูเธอร์แลนด์ เจ้าหน้าที่ของกระทรวงสาธารณสุขสหรัฐ การศึกษาและสวัสดิการ เสนอให้ประธานาธิบดีดไวต์ ดี. ไอเซนฮาวร์ประกาศ "วันพยาบาล"; แต่เขาไม่อนุมัติ

ในเดือนมกราคม พ.ศ. 2517 วันที่ 12 พฤษภาคม ได้รับเลือกให้เฉลิมฉลองวันคล้ายวันเกิดของ ฟลอเรนซ์ ไนติงเกล ผู้ก่อตั้งการพยาบาลสมัยใหม่ ในแต่ละปีสภาพยาบาลระหว่างประเทศได้เตรียมการและจัดจำหน่ายชุดวันพยาบาลสากล ชุดประกอบด้วยการศึกษาและเอกสารข้อมูลสาธารณะ สำหรับใช้โดยพยาบาลทุกที่ ในปี พ.ศ. 2541 วันที่ 8 พฤษภาคม ถูกกำหนดให้เป็นวันพยาบาลนักศึกษาแห่งชาติประจำปี

 กิจกรรมนานาชาติ
# ปันจักสีลัต
ปันจักสีลัต  เป็นคำที่มีความหมายกว้าง ใช้เรียกศิลปะการต่อสู้ของอินโดนีเซียจำพวกหนึ่ง และประเทศเพื่อนบ้านของอินโดนีเซียมักใช้คำนี้เรียกการแข่งขันสีลัตแบบมืออาชีพ ปันจักสีลัตนี้เป็นการต่อสู้แบบเต็มตัวรูปแบบหนึ่งซึ่งประกอบด้วยการฟาดฟัน (strike) การยื้อยุด (grappling) และการจับโยน (throwing) นอกเหนือไปจากการใช้อาวุธ โดยที่ทุกส่วนของร่างกายนั้นจะได้รับการใช้งานและอาจถูกโจมตีได้ ปันจักสีลัตไม่เพียงฝึกฝนเพื่อการป้องกันตัวในทางกายภาพ แต่ยังเพื่อความมุ่งหมายในทางจิตวิทยาด้วย

เปอร์ซีลัต (PERSILAT) หรือสหพันธ์ปันจักสีลัตระหว่างประเทศ (International Pencak Silat Federation: IPSF) เป็นองค์การระหว่างประเทศซึ่งควบคุมปันจักสีลัต และเป็นองค์การหนึ่งเดียวในด้านปันจักสีลัตที่สภาโอลิมปิกแห่งเอเชียรับรอง เปอร์ซีลัตก่อตั้งขึ้นที่จาการ์ตาเมื่อวันที่ 11 มีนาคม ค.ศ. 1980 และประกอบด้วยองค์การต่าง ๆ ในระดับชาติของบรูไน มาเลเซีย สิงคโปร์ และอินโดนีเซีย

ปันจักสีลัตได้รับการบรรจุเข้าไว้ในซีเกมส์และการแข่งขันรายการอื่น ๆ ในระดับภูมิภาค โดยเปิดตัวในซีเกมส์ 1987 และเอเชียนเกมส์ 2018 ซึ่งจัดขึ้นในอินโดนีเซียทั้งคู่

ยูเนสโกรับรองให้ปันจักสีลัตเป็นผลงานชิ้นเอกในมรดกมุขปาฐะและจับต้องไม่ได้ของมนุษยชาติจากอินโดนีเซียเมื่อวันที่ 12 ธันวาคม ค.ศ. 2019
# ตำบลบึงปรือ
ตำบลบึงปรือ เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลบึงปรือ ตั้งอยู่ทางทิศตะวันตกที่ว่าการอำเภอเทพารักษ์ เป็นระยะทางประมาณ 12.5 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลวะตะแบก (อำเภอเทพสถิต จังหวัดชัยภูมิ) 
 ทิศตะวันออก ติดต่อกับ ตำบลสำนักตะคร้อ และตำบลวังยายทอง
 ทิศใต้ ติดต่อกับ ตำบลหนองแวง
 ทิศตะวันตก ติดต่อกับ ตำบลหนองรี (อำเภอลำสนธิ จังหวัดลพบุรี) 

 การปกครอง 
ตำบลบึงปรือ แบ่งการปกครองออกเป็น 11 หมู่บ้าน คือ

 หมู่ที่ 1 มะค่าคุก
 หมู่ที่ 2 ซับสำราญ
 หมู่ที่ 3 เกาะแหลม
 หมู่ที่ 4 มะค่างาม
 หมู่ที่ 5 ดอยเจดีย์
 หมู่ที่ 6 สะพานเลียบ
 หมู่ที่ 7 บึงปรือ
 หมู่ที่ 8 ห้วยน้ำเค็ม
 หมู่ที่ 9 นํ้าโตน
 หมู่ที่ 10 เขาแตงโม
 หมู่ที่ 11 สันติสุข

 สถานที่สำคัญ 
 การศึกษา 
 โรงเรียน
 โรงเรียนมัธยมบึงปรือ 
 โรงเรียนห้วยน้ำเค็ม
 โรงเรียนบ้านบึงปรือ

 ศูนย์พัฒนาเด็กเล็ก
 ศูนย์พัฒนาเด็กเล็กบ้านห้วยน้ำเค็ม
 ศูนย์พัฒนาเด็กเล็กบ้านบึงปรือ

 การสาธารณสุข 
 โรงพยาบาลส่งเสริมสุขภาพตำบล 1 แห่ง

 การศาสนา 
 วัด/สำนักสงฆ์
 วัดบ้านมะค่าคุก 
 วัดบ้านซับสำราญ (สำนักสงฆ์บ้านซับสำราญ) 
 วัดป่าบ้านเกาะแหลม
 สำนักสงฆ์บ้านมะค่างาม 
 วัดถ้ำเพกา 
 วัดบ้านบึงปรือ
 วัดบ้านห้วยน้ำเค็ม
 วัดวังน้ำโตน
 วัดบ้านเขาแตงโม
# ตำบลสำนักตะคร้อ
ตำบลสำนักตะคร้อ เป็นตำบลศูนย์กลางของอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลสำนักตะคร้อ ตั้งอยู่ห่างจากศาลากลางจังหวัดนครราชสีมา ประมาณ 110 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลวังยายทอง
 ทิศตะวันออก ติดต่อกับ ตำบลพันชนะ อำเภอด่านขุนทด
 ทิศใต้ ติดต่อกับ ตำบลบ้านเก่า (อำเภอด่านขุนทด) และตำบลหนองแวง
 ทิศตะวันตก ติดต่อกับ ตำบลบึงปรือ

 การปกครอง 
ตำบลสำนักตะคร้อ แบ่งการปกครองออกเป็น 16 หมู่บ้าน คือ

 หมู่ที่ 1 สำนักตะคร้อ
 หมู่ที่ 2 หนองโพธิ์
 หมู่ที่ 3 เทพนิมิตร
 หมู่ที่ 4 หัวสระ
 หมู่ที่ 5 ทำนบเทวดา
 หมู่ที่ 6 ชุมชนพัฒนา
 หมู่ที่ 7 โนนสมบูรณ์
 หมู่ที่ 8 หนองโพธิ์เหนือ
 หมู่ที่ 9 วังกะทะ
 หมู่ที่ 10 ศิลาทอง
 หมู่ที่ 11 วังกะทะเหนือ
 หมู่ที่ 12 โนนทองหลาง
 หมู่ที่ 13 ถนอมเขต
 หมู่ที่ 14 เทพารักษ์
 หมู่ที่ 15 วังกะหาด
 หมู่ที่ 16 สำนักตะคร้อร่วมพัฒนา

 สถานที่สำคัญ 
 หน่วยงามระกับอำเภอ
 ที่ว่าการอำเภอเทพารักษ์
 สถานีตำรวจภูธรเทพารักษ์

 การศึกษา 
 โรงเรียน
 โรงเรียนเทพารักษ์ราชวิทยาคม	
 โรงเรียนบ้านทำนบเทวดา	
 โรงเรียนบ้านสำนักตะคร้อ
 โรงเรียนบ้านหนองโพธิ์

 การสาธารณสุข 
 โรงพยาบาลเทพารักษ์
# ตำบลวังยายทอง
ตำบลวังยายทอง เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลวังยายทอง

 อาณาเขตติดต่อ 
 ทิศเหนือ ติดต่อกับ ตำบลห้วยยายจิ๋ว (อำเภอเทพสถิต จังหวัดชัยภูมิ) 
 ทิศตะวันออก ติดต่อกับ ตำบลหนองกราด (อำเภอด่านขุนทด)
 ทิศใต้ ติดต่อกับ ตำบลสำนักตะคร้อ
 ทิศตะวันตก ติดต่อกับ ตำบลบึงปรือ

 การปกครอง 
ตำบลวังยายทอง แบ่งการปกครองออกเป็น 10 หมู่บ้าน คือ

 หมู่ที่ 1 สายทองพัฒนา
 หมู่ที่ 2 คลองบง
 หมู่ที่ 3 กุดสระแก้ว
 หมู่ที่ 4 วังยายทอง
 หมู่ที่ 5 เมืองทอง
 หมู่ที่ 6 คลองขามป้อม
 หมู่ที่ 7 วังม่วงสามัคคี
 หมู่ที่ 8 ไทยเจริญ
 หมู่ที่ 9 มาบพลวง
 หมู่ที่ 10 แสงทองพัฒนา

 สถานที่สำคัญ 
 การศึกษา 
 โรงเรียน
 โรงเรียนบ้านกุดสระแก้ว
 โรงเรียนบ้านวังยายทอง
 โรงเรียนบ้านคลองขามป้อม

 ศูนย์พัฒนาเด็กเล็ก
 ศูนย์พัฒนาเด็กเล็กบ้านห้วยน้ำเค็ม
 ศูนย์พัฒนาเด็กเล็กบ้านบึงปรือ

 การสาธารณสุข 
 โรงพยาบาลส่งเสริมสุขภาพตำบล 1 แห่ง

 การศาสนา 
 วัด/สำนักสงฆ์
 วัดกุดสระแก้ว
 วัดวังยายทอง
 วัดคลองขามป้อม
 วัดไทยเจริญ
 วัดวังม่วงสามัคคี
 วัดแสงทองพัฒนา
 สำนักสงฆ์ถ้ำขุนธน
 ที่พักสงฆ์ 1 แห่ง ถ้ำเกาะสลักได
# โรงพยาบาลสมุทรสาคร
โรงพยาบาลสมุทรสาคร เป็นโรงพยาบาลรัฐหลักของจังหวัดสมุทรสาคร ประเทศไทย และจัดอยู่ภายใต้การดูแลโรงพยาบาลศูนย์ของกระทรวงสาธารณสุข

 ประวัติ 
โรงพยาบาลสมุทรสาครเป็นโรงพยาบาลประจำจังหวัดสุดท้ายที่สร้างในประเทศไทยในขณะนั้น โดยเริ่มก่อสร้างเมื่อวันที่ 14 ตุลาคม พ.ศ. 2501 ซึ่งริเริ่มโดยสันต์ เอกมหาชัย ผู้ว่าราชการจังหวัดสมุทรสาคร อาคารนี้สร้างแล้วเสร็จและเปิดดำเนินการเมื่อวันที่ 9 ธันวาคม พ.ศ. 2502 โดยกลายเป็นโรงพยาบาลประจำจังหวัดใน พ.ศ. 2560 และผ่านการรับรองคุณภาพโรงพยาบาล 4 ครั้ง
# ตำบลหนองแวง (อำเภอเทพารักษ์)
ตำบลหนองแวง เป็นตำบลหนึ่งในอำเภอเทพารักษ์ จังหวัดนครราชสีมา พื้นที่ทั้งหมดอยู่ในความรับผิดชอบของ องค์การบริหารส่วนตำบลหนองแวง ตั้งอยู่ทางทิศตะวันตกที่ว่าการอำเภอเทพารักษ์ เป็นระยะทางประมาณ 16 กิโลเมตร

 อาณาเขตติดต่อ 
 ทิศเหนือ ติดต่อกับ ตำบลสำนักตะคร้อ
 ทิศตะวันออก ติดต่อกับ ตำบลบ้านเก่า (อำเภอด่านขุนทด)
 ทิศใต้ ติดต่อกับ ตำบลหินดาด และตำบลตำบลห้วยบง (อำเภอด่านขุนทด)
 ทิศตะวันตก ติดต่อกับ ตำบลเขาน้อย (อำเภอลำสนธิ จังหวัดลพบุรี) 

 การปกครอง 
ตำบลหนองแวง แบ่งการปกครองออกเป็น 22 หมู่บ้าน คือ

 หมู่ที่ 1 หนองแวง
 หมู่ที่ 2 หิ่งห้อย
 หมู่ที่ 3 โนนแหน
 หมู่ที่ 4 โคกกระบือ
 หมู่ที่ 5 โนนทอง
 หมู่ที่ 6 โนนเต็ง
 หมู่ที่ 7 ห้วยทราย
 หมู่ที่ 8 สะพานหิน
 หมู่ที่ 9 หนองบัวหลวง
 หมู่ที่ 10 ใหม่เจริญธรรม
 หมู่ที่ 11 หนองหว้า
 หมู่ที่ 12 น้อยหนองแวง
 หมู่ที่ 13 วังทรายทอง
 หมู่ที่ 14 ไทยสามัคคี
 หมู่ที่ 15 ท่าวังศาล
 หมู่ที่ 16 หนองแวงพัฒนา
 หมู่ที่ 17 ปรางค์กุญชร
 หมู่ที่ 18 วังสมบูรณ์
 หมู่ที่ 19 เทพประทานพร
 หมู่ที่ 20 เทพทักษิณ
 หมู่ที่ 21 หิงห้อยใต้
 หมู่ที่ 22 ท่าหินงม

 สถานที่สำคัญ 
 การศึกษา 
 โรงเรียน
 โรงเรียนบ้านโคกกระบือ	
 โรงเรียนบ้านโนนทอง	
 โรงเรียนบ้านวังสมบูรณ์	
 โรงเรียนบ้านสะพานหิน
 โรงเรียนบ้านหนองบัวหลวง
 โรงเรียนบ้านหนองแวง
 โรงเรียนบ้านหิงห้อย
 โรงเรียนบ้านใหม่เจริญผล

 ศูนย์พัฒนาเด็กเล็ก
 ศูนย์พัฒนาเด็กเล็กบ้านห้วยน้ำเค็ม
 ศูนย์พัฒนาเด็กเล็กบ้านบึงปรือ

 การสาธารณสุข 
 โรงพยาบาลส่งเสริมสุขภาพตำบลหนองแวง
 โรงพยาบาลส่งเสริมสุขภาพตำบลสะพานหิน
# ซีเกมส์ 2027
กีฬาซีเกมส์ 2027  หรือชื่อทางการ การแข่งขันกีฬาซีเกมส์ครั้งที่ 34 เป็นการแข่งขันกีฬาหลายประเภทระดับภูมิภาคที่กำลังจะมีขึ้นในประเทศมาเลเซีย ครั้งนี้จะเป็นครั้งที่ 7 ที่มาเลเซียเป็นเจ้าภาพการแข่งขัน ก่อนหน้านี้ยังเคยเป็นเจ้าภาพจัดการแข่งขันในปี 1965, 1971, 1977, 1989, 2001 และ 2017

 การเสนอตัวเป็นเจ้าภาพ 
เมื่อวันที่ 12 พฤษภาคม ค.ศ. 2022 ที่ประชุมสมาพันธ์กีฬาแห่งเอเชียตะวันออกเฉียงใต้ในฮานอย ยืนยันว่ามาเลเซียจะเป็นเจ้าภาพจัดงานทุก ๆ 2 ปีในภูมิภาคในปี ค.ศ. 2027 เมื่อถึงคราวของบรูไนแต่ก็ถูกปฏิเสธในปี ค.ศ. 2021 ส่งผลให้มาเลเซียได้รับเลือกเป็นเจ้าภาพซีเกมส์ 2027